Νάκυ Τζόνσον

Ο Ίνοκ Λιούις "Νάκυ" Τζόνσον (Enoch Lewis "Nucky" Johnson, 1883 - 1968) ήταν Αμερικανός πολιτικός και γκάνγκστερ στο Ατλάντικ Σίτυ στο Νιου Τζέρσεϊ. Είναι γνωστός για την εγκληματική και πολιτική οργάνωση του, καθώς και την Διάσκεψη του Ατλάντικ Σίτι το 1929. Κατά την περίοδο της ποτοαπαγόρευσης και των Roaring Twenties, το Ατλάντικ Σίτυ ήταν ίσως η σημαντικότερη πόλη της Αμερικής, όσον αφορά τα παράνομα μπαρ, που πρόσφεραν αλκοόλ, τα οποία ελέγχε ο Τζόνσον. Πολιτικά, ο Τζόνσον κατηχε το αξίωμα του  Ταμία της Κομητείας Ατλάντικ και κατά καιρούς του   Σερίφη της ίδιας Κομητείας.
Ο Τζόνσον είχε τεράστια πολιτική επιρροή στο Νότιο Νιού Τζέρσεϊ και θεωρείται υπεύθυνος της εκλογής του Γουόλτερ Εντζ τόσο στην θέση του Κυβερνήτη της Πολιτείας του Νιού Τζέρσεϊ, όσο και στην θέση Γερουσιαστή των Ηνωμένων Πολιτειών. Αξιοσημείωτος είναι και ο ρόλος του στην εκλογή του Ουόρεν Χάρντινγκ ως  Πρόεδρο των Ηνωμένων Πολιτειών. Στον Τζόνσον βασίστηκε ο πρωταγωνιστής της επιτυχημένης σειράς του HBO Boardwalk Empire. Στην σειρά αυτή ο Τζόνσον ονομάζεται Νάκυ Τόμσον και τον ερμηνεύει ο Στιβ Μπουσέμι.

Βιογραφία

Ο Ίνοκ Λιούις Τζόνσον γεννήθηκε στις 20 Ιανουαρίου 1883 στην Κομητεία Ατλάντικ και ήταν γόνος πλούσιας οικογένειας, η οποία είχε διασυνδέσεις στην πολιτική διαφθορά του Ατλάντικ Σίτι ( ο πατέρας του Τζόνσον ήταν σερίφης της Κομητείας Ατλάντικ ). Ο νεαρός Τζόνσον εξελέγει σερίφης της Κομητείας Ατλάντικ το 1908. Κατηγορήθηκε για διαφθορά το 1911 και τελικά εξελέγει  Ταμίας της Κομητείας Ατλάντικ.

Εγκληματική Καριέρα

Από νωρίς στην πολιτική του σταδιοδρομία, ο Τζόνσον ενεπλάκη σε εγκληματικές δραστηριότητες, δίνοντας πολιτική προστασία σε τοπικά καζίνο, σε πορνεία και σε μπαρ, τα οποία λειτουργούσαν και τις Κυριακές, πράγμα που τότε ήταν παράνομο.

Σύντομα, ο Τζόνσον ήρθε κοντά με τον πολιτικό Λουίς Κουνλί, αρχηγό του τοπικού πολιτικού μηχανισμού και φίλο της οικογένειας του Τζόνσον, και έγινε προστατευόμενος του στην πολιτική. Με τον Τζόνσον ως αρχηγό, η οργάνωση του Κουνλί και το Ατλάντικ Σίτι έφτασαν στο απόγειο της δύναμής και της δημοτικότητας τους αντίστοιχα.

Θεωρούνταν ικανός πολιτικός και είχε ιδιαίτερα καλή φήμη, αφού κατά την περίοδο, που ήταν το "αφεντικο του Ατλάντικ Σίτι", η οικονομία, ο πολιτισμός και η φήμη του Ατλάντικ Σίτι αναπτερωθηκαν.

Εποχή της Ποτοαπαγόρευσης και αφεντικό του Ατλάντικ Σίτι

Μόλις τέθηκε σε ισχύ η  Ποτοαπαγόρευση, ο Τζόνσον ξεκίνησε τις ετοιμασίες για να επεκταθεί στο λαθρεμπόριο αλκοόλ και συμμάχησε με τα γνωστά αφεντικά του εγκλήματος: Λάκι Λουτσιάνο, Άρνολντ Ρόθσταϊν ,Τζόνι Τόριο,  και Μέγερ Λάνσκι.
Επιπρόσθετα, ο Τζόνσον σύναψε σχέσεις με πολιτικούς της εποχής, όπως τους Ουόρεν Χάρντινγκ, Γουόλτερ Ετζ, Φρανκ Χεγκ, Χάρι Ντόγκερτι και Κάλβιν Κούλιτζ.

Οι επιχειρήσεις λαθρεμπορίου, που υποκινούνταν από τον Τζόνσον, επεκτάθηκαν σε όλο το Νιού Τζέρσεϊ. Το Ατλάντικ Σίτι, μόλις τον πρώτο χρόνο της Ποτοαπαγόρευσης, είχε γίνει ένας "παράδεισος" του αλκοόλ, καθώς το λαθρεμπόριο γινόταν ανοιχτά και τα καταγώγια, που στις μεγαλουπόλεις ήταν μικρά και κρυφά, στο Ατλάντικ Σίτι ήταν μεγάλες χαρτοπαικτικές λέσχες και κλαμπ.

Ο Τζόνσον περιγραφόταν ως ένας καλόκαρδος, φιλειρηνικός άνθρωπος, που σπάνια έλεγε όχι και έδινε στους ανθρώπους αυτό που ήθελαν. Ποτέ δεν χρησιμοποίησε βία για να πετύχει τον σκοπό του καί στο Ατλάντικ Σίτι τον σεβόντουσαν όλοι. 

Το 1929, ο Τζόνσον διοργάνωσε την Διάσκεψη του Ατλάντικ Σίτι, μια από τις συνόδους κορυφής της  Αμερικανικής Μαφίας. Στην εν λόγω συνάντηση παραβρέθηκαν οι Βίτο Τζενοβέζε, Αλ Καπόνε, Φρανκ Νίτι, Βίνσεντ Μαγκάνο,
Άλμπερτ Ανασταζία, Φρανκ Σκαλίζε, Τζόνι Τόριο και Σάντο Τραφικάντε τζούνιορ.

Ζωή μετά την Ποτοαπαγόρευση και θάνατος

Αν και η οικονομία και η φήμη του Ατλάντικ Σίτι μειώθηκαν σημαντικά μετά την άρση της Ποτοαπαγόρευσης, η πόλη ήταν ακόμα δημοφιλές τουριστικό θέρετρο. Το 1939, ο Τζόνσον καταδικάστηκε για φοροδιαφυγή, και το 1941 του δόθηκε 10ετης ποινή φυλάκισης. Αποφυλακίστηκε με αναστολή το 1945 και εγκαταστάθηκε μόνιμα στην  Φιλαδέλφεια μέχρι τον θάνατο του το 1968.

Στην ποπ κουλτούρα

Αν και το Ατλάντικ Σίτι και οι εγκληματικές δραστηριότητες κατά την  Ποτοαπαγόρευση ήταν πασίγνωστες στην εποχή τους, αυτό που τις έκανε γνωστές στο ευρύ κοινό ήταν το βιβλίο Boardwalk Empire: The Birth, High Times and Corruption in Atlantic City. Το συγκεκριμένο βιβλίο παρουσιάζει την ιστορία του πολιτισμού, της πολιτικής, του εγκλήματος και της διαφθοράς στο Ατλάντικ Σίτι από τον  Αμερικανικό Εμφύλιο Πόλεμο μέχρι και σήμερα. Μεγάλο μέρος του βιβλίου είναι αφιερωμένο στο Ατλάντικ Σίτι του Τζόνσον, ο οποίος θεωρείται από πολλούς ιστορικούς ως το άτομο, που διαμόρφωσε το Ατλάντικ Σίτι, όπως είναι και σήμερα.

Αντλώντας στοιχεία από το βιβλίο, οι παραγωγοί Τέρενς Γουίντερ και Μάρτιν Σκορσέζε, δημιουργισαν την τηλεοπτική σειρά Boardwalk Empire, η οποία έκανε πρεμιέρα τον Σεπτέμβριο του 2010 στο HBO. Στην σειρά, ο χαρακτήρας Ίνοκ "Νάκυ" Τόμσον, που τον ερμηνεύει ο Στιβ Μπουσέμι, ο διεφθαρμένος Ταμίας του Ατλάντικ Σίτι, που ελέγχει το τοπικό λαθρεμπόριο αλκοόλ και τις υπόλοιπες οργανωμένες εγκληματικές δραστηριότητες, είναι βασισμένος στον Τζόνσον.  Υπάρχουν διάφορες ανάμεσα στο ιστορικό πρόσωπο και τον φανταστικό χαρακτήρα. Για παράδειγμα, ο Τζόνσον δεν  δολοφόνησε ποτέ κανέναν, ούτε σχεδίασε την δολοφονία κάποιου, ενώ ο φανταστικός Τόμσον το κάνει. Ο Νακυ Τζόνσον δεν έχασε την θέση του στην τοπική κυβέρνηση, ούτε παντρεύτηκε, μέχρι το 1938, σε αντίθεση με τον φανταστικό χαρακτήρα. Ο Τόμσον είναι  Ρωμαιοκαθολικός, ενώ ο Τζόνσον ήταν  άθεος.  

Στην ταινία  Ατλάντικ Σίτι του 1980, ένας από τους πρωταγωνιστές (Μπαρτ Λάνκαστερ)  αναφέρει τον Τζόνσον.

Παραπομπές 

Αμερικανοί πολιτικοί
Πολιτικοί των ΗΠΑ
Πολιτικοί του Ρεπουμπλικανικού Κόμματος (ΗΠΑ)Αμερικανοί Γκάνγκστερ 
Μαφία
Λαθρέμποροι αλκοόλ
Ίνοκ Τζόνσον
Ιρλανδοαμερικανοί
Αμερικανοί ανθρωπιστές
Αμερικανοί φεμινιστές
Ατλάντικ Σίτι